CELEX: 62010CN0053
Language: fi
Date: 2010-02-02 00:00:00
Title: Asia C-53/10: Ennakkoratkaisupyyntö, jonka Bundesverwaltungsgericht (Saksa) on esittänyt 2.2.2010 — Land Hessen v. Franz Mücksch OHG, väliintulija: Merck KG aA

1.5.2010   
            
            
               FI
            
            
               Euroopan unionin virallinen lehti
            
            
               C 113/17
            
         Ennakkoratkaisupyyntö, jonka Bundesverwaltungsgericht (Saksa) on esittänyt 2.2.2010 — Land Hessen v. Franz Mücksch OHG, väliintulija: Merck KG aA
   (Asia C-53/10)
   2010/C 113/26
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Bundesverwaltungsgericht
   
      Pääasian asianosaiset
   
   
      Kantaja: Land Hessen
   
      Vastaaja: Franz Mücksch OHG
   
      Väliintulija: Merck KG aA
   
      Ennakkoratkaisukysymykset
   
   
               1)
            
            
               Onko vaarallisista aineista aiheutuvien suuronnettomuusvaarojen torjunnasta 9.12.1996 annetun neuvoston direktiivin 96/82/EY (1) (EYVL L 10, 14.1.1997, s. 13) — jäljempänä Seveso II -direktiivi — sellaisena kuin se on viimeksi muutettuna 22.10.2008 annetulla Euroopan parlamentin ja neuvoston asetuksella (EY) N:o 1137/2008 (2) (EUVL L 311, 21.11.2008, s. 1), 12 artiklan 1 kohtaa tulkittava siten, että siihen sisältyvät jäsenvaltioiden velvoitteet ja erityisesti velvoite ottaa huomioon maankäytön suunnittelun toimintaperiaatteissa sekä näiden toimintaperiaatteiden täytäntöönpanemiseksi käytettävissä menettelytavoissa vaatimus pitää pitkällä aikavälillä yllä riittävä etäisyys yhtäältä kyseisessä direktiivissä tarkoitettujen tuotantolaitosten ja toisaalta yleisessä käytössä olevien rakennusten välillä, koskee suunnittelijoita, joiden on päätettävä maankäytöstä punniten julkisia ja yksityisiä intressejä, vai koskevatko kyseiset velvoitteet myös rakennuslupaviranomaisia, joiden on tehtävä sitova päätös hankkeen sallimisesta jo rakennetussa taajamassa?
            
         
               2)
            
            
               Jos Seveso II -direktiivin 12 artiklan 1 kohtaa sovelletaan myös rakennuslupaviranomaisiin, joiden on tehtävä sitova päätös hankkeen sallimisesta jo rakennetussa taajamassa: Kuuluuko mainittujen velvoitteiden piiriin myös kielto sallia sellaisen yleisessä käytössä olevan rakennuksen sijoittaminen, joka ei — yleiseen suunnitteluun sovellettavien periaatteiden mukaan — ole riittävällä etäisyydellä jo olemassa olevasta tuotantolaitoksesta, jos tuotantolaitoksen yhteydessä tai välittömässä läheisyydessä on olemassa useita siihen verrattavissa ja yleisessä käytössä olevia rakennuksia, jos toiminnanharjoittajalle ei ole uuden hankkeen johdosta odotettavissa lisävaatimuksia onnettomuuden seurausten rajoittamisen suhteen ja jos tervettä asuin- ja työympäristöä koskevia vaatimuksia noudatetaan?
            
         
               3)
            
            
               Jos tähän kysymykseen vastataan kieltävästi:
               Otetaanko lainsäädännössä, jonka mukaan yleisessä käytössä olevan rakennuksen sijoittaminen on edellä mainituin edellytyksin ehdottomasti sallittava, riittävästi huomioon etäisyyden ylläpitämistä koskeva vaatimus?
            
         
      (1)  EYVL L 10, s 13
   
      (2)  EUVL L 311, s. 1